CELEX: 62021TN0428
Language: et
Date: 2021-07-13 00:00:00
Title: Kohtuasi T-428/21: 13. juulil 2021 esitatud hagi – Fursin jt versus EKP

8.11.2021   
            
            
               ET
            
            
               Euroopa Liidu Teataja
            
            
               C 452/42
            
         
      13. juulil 2021 esitatud hagi – Fursin jt versus EKP
      (Kohtuasi T-428/21)
      (2021/C 452/53)
      Kohtumenetluse keel: inglise
      
         Pooled
      
      
         Hageja: Ivan Fursin ja 6 teist hagejat (Kiiev, Ukraina) (esindaja: advokaat O. Behrends)
      
         Kostja: Euroopa Keskpank
      
         Nõuded
      
      Hagejad paluvad Üldkohtul:
      
                  —
               
               
                  mõista kostjalt välja rahaline hüvitis kahju eest, mida hagejad on kandnud kostja otsuse tõttu võtta ära Trasta Komercbanka ASi tegevusluba 11. juulil 2016 (otsus, mis tehti hagejatele teatavaks 13. juulil 2016);
               
            
                  —
               
               
                  määrata kindlaks, et varaline kahju ulatub vähemalt 25 miljoni euroni (1) koos intressiga, mida hakatakse arvestama alates 11. juulist 2016 kuni käesolevas kohtuasjas otsuse tegemiseni ja vastava viivisega alates kohtuotsuse kuupäevast kuni täieliku tasumiseni; ning
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad kuus väidet.
      
                  1.
               
               
                  Esimene väide, et kostja ei teinud tegevusloa äravõtmist Trasta Komercbanka ASi volitatud esindajatele nõuetekohaselt teatavaks.
               
            
                  2.
               
               
                  Teine väide, et Trasta Komercbanka AS ei olnud tegevusloa äravõtmisega päädinud menetlusse nõuetekohaselt kaasatud.
               
            
                  3.
               
               
                  Kolmas väide, et tegevusloa äravõtmise otsuse tegemisel esines hulk muid tõsiseid menetlusnormide rikkumisi.
               
            
                  4.
               
               
                  Neljas väide, et kostja tegutses tegevusloa peatamise otsust tehes väljaspool oma pädevusala, eelkõige seoses rahapesuküsimustega ja riigisisese õiguse rakendamisega.
               
            
                  5.
               
               
                  Viies väide, et kostja eeldas vääralt, et tegevusloa äravõtmise alus on olemas ja esitas selle kohta ebapiisavad põhjendused.
               
            
                  6.
               
               
                  Kuues väide, et kostja õigusvastane käitumine põhjustas hagejatele olulist kahju, tuues tagajärjena muu hulgas kaasa Trasta Komercbanka ASi likvideerimise.
               
            
         (1)  Konkreetne summa iga hageja kohta tuleneb neile Trasta Komercbanka ASis kuuluvast osalusest, nagu see on välja toodud tegevusloa äravõtmise otsuses, mis on dateeritud 3. märtsil 2016.